Dahan-dahan lang! Hindi ako dapat magmadali. Buntis ako.
Hindi ka pa sigurado.
Nagsuka ako buong gabi.
Hindi ba sa umaga ang pagsusuka kapag buntis?
Ano'ng meron? Sinabi raw ni Varley importante ito.
Natutulog pa ako.
Tingnan mo. May bisita ang kapatid mo.
Dinalhan kita ng halaman
para patuloy mong madama ang kalikasan mula sa bintana mo.
Salamat.
Ano 'yon?
Bakit siya?
Tinakot niya marahil.
O ikinulong sa aparador.
Tingin mo gumamit siya ng gayuma?
Nagpatulong siya kay Colin Bridgerton.
Mas malala gagawin ng iba mapaugnay lang sa mga Bridgerton.
Kailangan kong ipagpatuloy ang nasimulang tulong ni G. Bridgerton.
Ginoong Debling.
Nagkataong napadaan ang iba kong anak,
at nais ka nilang batiin.
Magandang araw.
Masaya kami at narito kayo.
Madalas, nakaupo ang aking Penelope sa bintanang iyon, nagbabasa.
At ngayon, heto siya, nasa loob. Salamat 'yon sa iyo.
Ganoon ba? Bakit ang bintanang iyon ang nagustuhan mo?
Komportable ba ang upuan doon?
Hindi naman. Gusto ko lang ang tanawin mula doon.
Pero nagsawa na ako.
At masaya akong makasama ka rito.
Sabi na, dito kita makikita.
Narito nga ako.
Inaasahan natin ang pagbisita ngayon ni Markes Samadani kay Francesca.
Maaasahan ba kitang dumalo?
Mas makabubuti kung wala muna ako roon.
Kung nandoon ako, kakainin ko lahat ng biskwit,
walang matitira sa markes.
Anak, sa sayawan kagabi,
noong nagtanong ka tungkol sa pagkakaibigan na nauuwi sa pag-ibig,
may nais ka bang sabihin sa akin?
Napakabait mo, Ina,
pero ito ay isa lang haka-haka na tanong.
Nais ko ang pinakamabuti para kay Francesca.
Bababa ako mamaya.
Sige.
Mga giliw kong mambabasa. Isang katanungan.
Ano ang pangunahing puwersa na gumagabay sa ating mga landas?
Abogado kita.
Pero depende sa sasabihin mo ang ikapananatili mo.
Babalik akong maayos na ang lahat.
Narito ka rin para maningil?
Hindi. Naparito ako para bisitahin ka.
G. Bridgerton. Ayaw kong binibisita ako.
Ang atin bang pag-iisip…
o ang ating puso?
Sabi ng kawawang pinsan,
"Di ko na kokontrahin, sampung taon ko nang narinig na sinabi mo 'yan."
Kahanga-hanga.
Pero bago mo lamunin lahat ng tawanan sa silid,
sabihin mo sa amin,
ano ang tunay na dahilan ng iyong pagbabalik sa London?
Patawarin mo ako sa aking pagpapatawa.
Sanay ako na tanging mga tauhan ang kasama sa bahay sa probinsiya.
'Yong kakulangan ng pakikisalamuha ang nagpabalik sa akin.
At kakulangan ng mga binibini.
Kung gayon, magiging maayos ang lahat.
Matagal akong magiging abala.
Kaya malaya kang makipagkita
sa kahit ilang babaeng nanaisin mo.
Kapag magkasalungat ang puso at isipan,
bawat desisyon ay parang napakahirap.
Isang tao na may nagkakaisang isipan at damdamin
ay ang Kanyang Kamahalan Reyna Charlotte.
Matapos ang pagkikita nila sa Sayawan ng Hawkins,
tila ang sparkler ng reyna, si Binibining Francesca Bridgerton
ay talagang handa nang maging bagong Markesa Samadani.
Pinauulanan ka niya ng papuri, Kamahalan.
Nababasa mo riyan sa likod?
Lahat ay posible sa lubos na pagsasanay.
Masaya ako sanay na sanay tayo
sa pag-aayos ng pinakamagagandang pagtitipon.
Maghanda agad tayo ng isa pa.
Pagdiriwang sa mabuting katayuan.
At pagkakataong patunayan ang ating napili para kay Bb. Francesca?
Umatras ka ng isang hakbang.
Malinaw mo akong nababasa.
Siyempre, anumang makapagpapataba sa ating mga puso,
siya ring maaaring makawasak dito.
Nagsisimula pa lang ang taon at madalas maaari pang magbago.
Iyan ang keyk?
Mille-feuille po yata ang tawag dito.
Kinausap ng tagaluto ang kusina ni G. Samadani.
Sakto ito sa kanyang pamantayan.
Sana hindi masayang ang paghihirap ng ating tagaluto.
Baka hindi bumisita si Ginoong Samadani.
-May bisita po. -Oo! Papasukin mo.
G. Samadani, maligayang pagdating.
Ipinaghanda ka ng tagaluto namin ng mille-feuille.
Hyacinth, hindi siya si G. Samadani.
Patawad sa pagkakamali.
Sigurado ako, akin ang pagkakamali.
Narito ako para bisitahin ang isa sa mga dalaga mo.
Ang anak kong si Francesca?
Binibining Francesca.
John Stirling, Konde ng Kilmartin.
-Ikinagagalak kitang makilala. -Ako man.
Nagkita kami ni G. Kilmartin sa Sayawan ng Hawkins,
pero hindi kami pormal na nakapagpakilala.
Gano'n pala.
Maaari ba tayong mag-usap?
Gusto ko 'yan.
Hindi siya nakikipag-usap.
Nakamamangha. Akala ko kailangan ng talino o biro para tanggihan ang isang tao.
Pero mas epektibo ang simpleng katahimikan.
Marahil doon sila masaya.
Paano sila magkakakilanlan kung di sila nagsasalita?
At bumisita siya rito kahit wala silang pormal na pagpapakilala?
May isa pa pong bisita, ginang.
Ginoong Samadani, para kay Bb. Francesca.
Ginang Bridgerton, magandang araw.
Magandang araw din. Ikukuha kita ng tinapay.
G. Bridgerton. Bb. Bridgerton.
At ikaw marahil si Bb. Hyacinth?
Kay kisig!
Binibining Francesca. Ikinalulugod kong makita ka.
Magandang araw, G. Samadani.
Hindi yata kita kilala, Ginoong…
Kilmartin.
Pero paalis na ako. Hindi ko nais makaabala.
Magandang araw.
At pangatlo na siya sa nagmungkahing isuko mo ang club?
Tila bawat miyembro ng lipunan ay may sasabihin tungkol dito,
dahil sa diumano'y pagmamalasakit.
Hindi totoo ang malasakit nila.
Pero kapag ginawa mo, tiyak na hahanap sila ng ibang pagtutuunan.
Tingin mo dapat kong gawin ang nais nila?
Isuko ang ating pinaghirapan?
Sabi mo, dapat nating yakapin lahat ng mayroon tayo ngayon?
Bakit mo pahihirapan ang sarili sa negosyong magdudulot ng kalituhan?
Hindi ako ang nalilito.
Hindi ko isasara ang club.
Simula noong 1790 ko pa binubuo ang aking koleksiyon
at naisip ko na tama lang ibahagi ito pagkatapos ng maraming taon.
Silid-aklatan ito, Mama. Hayaan mo akong tumingin ng libro.
Hindi kita hahayaang maabala.
Dapat si Ginoong Debling lang ang isipin mo.
Tungkol sa paglalakbay sa Hilaga ito, kung saan patungo si G. Debling.
Hayaan mo siyang magkuwento. Gusto ng mga lalaki ipaliwanag ang mundo.
Kung malalaman natin ito mula sa pagbabasa,
mararamdaman nilang di sila kailangan at di sila lalaki.
Magandang hapon.
Bb. Featherington, binabasa mo ang tungkol sa Hilaga-Kanlurang Lagusan?
-Oo. Tingin ko… -Sobrang nakakalito ito.
Hindi namin ito lubos na maintindihan.
Maaari mo ba itong ipaliwanag?
Nakabibighani ang mga libro. Higit sa isang libo ang aking koleksiyon.
-'Yan ang gusto ng mga libro, makolekta. -Oo naman.
Di ko alam kung may nakabasa rito ng libro mula umpisa hanggang dulo.
Ang akin ay mapupunta na sa koleksiyon.
Ang trahedya ng isang soltera
na ipinangako ng ama na ikasal sa matandang kaibigan.
Parang panitikang Aleman.
Tinulungan kita do'n sa lobo,
pero parang lahat ng atensiyon ay nakadirekta sa 'yo.
Baka masasamahan mo kami bukas ng gabi kung di ka abala sa mga tagahanga mo.
Nais namin ng kaunting kasiyahan.
Sa tingin ko makakasama ako.
Kailangan ko ring magsaya.
May hinahanap ka, Bb. Featherington?
Hindi. Humahanga…
lang ako sa mga libro.
Ano'ng mga binabasa mo?
Gusto ko ng nakasasabik na kuwento o mga katotohanan. Pero ang totoo,
naaakit ako nang paulit-ulit sa mga kuwento ng… pag-ibig.
Ano'ng mayroon sa mga kuwentong iyon na nagustuhan mo?
Mga kasaysayan ng ugnayan,
ng pag-asa para sa mas magandang buhay.
Nakakabagot ba ako?
Masaya akong malaman na may kinahihiligan ka,
na nagpapasaya sa 'yo gaya ng pananaliksik ko.
'Yon ang ating pagkakapareho.
May nobela ba kung saan naglakbay ang lalaki nang napakahabang panahon,
at masaya ang asawa niyang manatili sa pag-aalaga sa ari-arian?
Hindi 'yan isang madamdaming libro, ano?
Hindi naman.
Pero kung ang asawa ay may sariling interes sa buhay,
magiging masaya sila.
Isang praktikal na pagsasama… pero masaya?
Gusto ko 'yan.
At paano, matanong ko lang, hihingin ng kathang-isip na ginoo
ang kamay ng dalaga?
Lalo kung walang kamag-anak na lalaki.
Kung ikaw ang nagsusulat ng libro.
Siguro tanungin niya ang kanyang ina.
Gano'n pala.
Kung ibigay ng ina ang basbas,
sa tingin mo papayag siya?
Basahin mo na lang ang libro.
Ayos ka lang ba? Para kang…
Tila ang aking pananabik ay nasa ibang lugar ngayong gabi.
Mas gusto mo bang manood lang?
Nagbayad ka na.
Sige.
Magandang araw.
Kung aanyayahan ka ng markes na sumayaw muli,
malinaw na interesado siya sa 'yo.
Tingnan natin kung aanyayahan niya ako sa unang sayaw.
Tingin ko gagawin niya.
Pero kung magkaiba kayo ng gusto, at…
'Yon si G. Kilmartin.
-Kilala mo pamilya niya? -Di masyado.
Mahiyain sila at hindi nakikihalubilo.
Interesado ka ba sa kanya?
Magandang araw, G. Kilmartin.
Binibining Francesca. Ginang Bridgerton.
Bigla kang umalis noong isang umaga.
May isa ka pang bisita.
Umasa akong makikita kita kina G. Fuller kahapon.
Hindi. Bihira akong dumalo sa mga kaganapan,
maliban kung atas ito ng mabuting asal.
Gano'n ba.
Ano, huminto ka ba para kausapin kami
dahil lang sa kagandahang-asal?
Naniniwala akong ikaw ang pumigil sa akin.
Masayang musika, hindi ba?
Kung magiging tapat ako, hindi.
Pabago-bago ang tempo.
Bago mo pa maintindihan ang himig, tapos na ang awit.
Mas masaya kung tutugtugin ito sa 3/4,
para sa gayon, mas mararamdaman ang musika.
Makatutulong 'yan.
Ipagpaumanhin mo.
Ang sagot ko, hindi, hindi ako interesado sa kanya.
Bisita para kay Bb. Cowper, ginang.
Eloise.
Cressida. Ginang Cowper.
Napakagandang bahay.
Para kang… nasa museo.
Oras ng pagbisita, Bb. Bridgerton.
At gusto kong bisitahin si Bb. Cowper,
kung maaari.
Ayos lang ba ang lahat?
Nais kitang kumustahin. Tila balisa ka kahapon.
Wala pa yata akong kaibigan na bumisita sa akin noon.
-Talaga? -Hindi ko sila masisisi.
Mas parang… isang puntod dito, di ba?
Ayos ka lang?
Nilinaw ko naman na oras ng pagbisita.
Tiyak na hindi ka naging malinaw.
Binibining Bridgerton, nais kong makausap ang anak ko.
Kami lang.
Oo naman.
Hindi ka na dapat makipagkita sa babaeng Bridgerton na 'yon.
Nagkakaintindihan ba tayo?
Hindi ka talaga makakasama sa amin sa hapunan?
Dalawang-katlo ng mga ginoo ang umalis na.
Walang ibang pwedeng magsilbi hanggang hindi ko nalulutas ang problema.
Baka kailangan ng bagong tagapalamuti o tagaluto.
Makukuha mo rin ang sagot.
Sa Grand Tour ko, nakakilala ako ng babaeng Griyego sa Balkans.
Nanahimik lang ang aking tagapangasiwa habang nagkakalapit kami
sa loob ng anim na buwan, sa buong tangway.
Gaya ng babaeng ginawang kapaki-pakinabang ang aking paglalakbay sa French Quarter.
Maraming maiaalok sa itaas, at hindi kanyang isip ang tinutukoy ko.
Ikaw naman, Bridgerton?
Matagal kang nawala.
Tiyak naging masaya ang paglalakbay mo kapiling ng mga babae?
Nasabi ko na ang kuwento ng kondesa, hindi ba?
Oo, pero hindi ka nagdetalye.
May mga bagay na dapat sarilinin ng isang maginoo.
Ano ka ba. Wala akong nakikitang maginoo sa atin.
At sang-ayon ako riyan.
Naku, patawad.
Pero ito'y nakakapagod na, di ba?
Ang pangangailangan nating manatiling malamig ang loob
sa harap ng tanging bagay sa buhay na may tunay na kahulugan.
Hindi ba't malungkot 'yon?
Bb. Featherington.
Mama?
Hiniling ni Ginoong Debling ang aking pahintulot na pakasalan ka.
Ibinigay mo ba?
Siyempre ibinigay ko.
Napakahusay ng ginawa mo.
Balita ko, si G. Debling
ang isa sa may pinakamalaking bahay sa Mayfair, 24 tauhan, ilang karwahe.
Madalas daw siyang bumiyahe,
kaya maiiwan sa 'yo ang pamamahala sa kanyang ari-arian.
Isipin mo ang impluwensiyang makukuha mo.
Ang uri ng impluwensiyang makukuha… nating lahat.
-Mama, hindi pa ako pumapayag. -Pero gagawin mo.
May pakinabang ang paglalakbay niya. Gusto ko ang pag-iisa ko, pero…
Pero ano?
Penelope, ginastos mo ang naipon mo
sa pagpapalit ng damit, buhok, at naging sulit naman ito.
Isang ibong napasakamay mo si G. Debling, at napakahusay na ibon.
Huwag kang maging sakim sa iyong tagumpay.
Ano pa ang gusto mo?
Teka, umaasa ka ng pag-ibig?
Kaya nga ba pinipigilan kita sa pagbabasa.
Ilusyon lamang ang pag-ibig, nakikita sa mga kuwento.
Alam mo kung ano ang romantiko?
Seguridad.
Maging matalino ka.
At kung hindi, ako'ng gagawa para sa 'yo.
-Handa ka na, binibini? -Oo.
-Guwantes mo, ma'am. -Salamat.
Colin, nasa karwahe na sila. Di ka pa bihis?
Hindi. Nais kong manatili sa bahay ngayong gabi.
Naku, hindi maganda ang itsura mo.
Ikaw ba ang narinig kong pahapay-hapay sa pasilyo kagabi?
Ayos lang ako.
Alam mo…
ikaw ang isa sa pinakasensitibo kong anak.
Batid mo palagi ang kailangan ng iba. Laging handang tumulong
o magpasaya para gumaan ang pakiramdam.
Bihira mong unahin ang iyong sarili.
Hanga ako sa pagiging sensitibo mo.
Pero mamuhay para sa iba?
Tiyak nakakapagod ito minsan.
Marahil masakit din.
Kaya hindi kita masisisi sa pagsusuot ng kalasag.
Pero ingatan mo sana
na hindi kalawangin at tumigas ang kalasag
anupa't hindi mo na ito maaalis pa.
Masakit ang ulo ko mula sa kalasingan.
Patawad kung nagalit ako.
Nais ko lang magpahinga ngayong gabi.
Nakapanghihinayang lang
na di mo makikita ang bunga ng iyong paghihirap.
Narinig kong may alok ng kasal kay Penelope ngayong gabi.
Walang tigil si Ginang Featherington sa pagbabalita.
Ngayong gabi?
Ang bilis naman.
Baka dahil sa tulong mo.
Sana maging maayos ang pakiramdam mo.
Marahil itong munting sayaw ng pag-ibig
ang makahihikayat sa aking magsing-irog.
-Bb. Featherington. Ginang Featherington. -Magandang gabi.
Lumapit ka ba para isayaw ang anak ko, G. Debling?
May isang puwesto na lang sa kanyang dance card.
Marami, sa katunayan.
Kung gayon, maaari ko bang makuha ang isang puwesto?
-Gng. Bridgerton. -G. Anderson.
Salamat, pero wala akong gana.
-Nasisiyahan ka ba sa gabi mo? -Sobra.
Huli akong nakapaglibang sa Mayfair, noong bagong kasal pa lang ako.
Sa probinsiya, pwede kang maglakad, tumingin sa mga puno, magpahinga sa bahay.
Dito sa siyudad, paano nagpapalipas ng oras?
Nauubos ang oras namin sa pakikialam sa buhay ng kabataan.
'Yan ang paboritong libangan namin ng kapatid mo.
Mahilig makialam ang kapatid ko?
Pero, higit pa nagagawa niya.
Hinuhubog niya ang lipunan ayon sa kalooban niya, napakahusay niya.
Hindi mo 'yon alam tungkol sa kanya?
Nagiging…
malapit na ulit kami.
At sino ang hinuhubog niya ngayon?
Ang anak kong si Francesca.
Bagaman, di pa yata niya nahanap ang kislap na 'yon.
Buweno, kung makatutulong ito,
minsan mabagal magningas ang apoy.
Ang kasal ko ay hindi bunga ng pag-ibig, at di ganoon kasaya sa simula.
Pero nagustuhan ko siya.
Masaya kami hanggang sa araw na namatay siya.
Ikinalulungkot ko ang pagpanaw niya.
Baka may pag-asa pa.
Nagpakasal ako para sa pag-ibig,
kaya iyon lang ang alam ko.
Taos-puso akong nakikiramay.
Pero naiinggit ako.
Naranasan mong ikasal para sa pag-ibig.
Isang bagay 'yan na di ko sinusukuang mahanap sa pangalawang kabanata ko.
Mukhang ang inyong sparkler ay nagniningning para sa inyo, Kamahalan.
Oo, tama ka.
Maging si Gng. Whistledown ay di makatutol sa galing ng aking pares.
Marahil nabuksan nito ang pinto
sa mas magiliw na alyansa sa pagitan ng tsismosa at ng Korona.
Masasabi ko na ganoon nga.
Nagpapasalamat ako't sinamahan ninyo ako.
Ayaw kong hindi makapunta, pero hindi ko rin gustong pumunta nang mag-isa.
Dapat kasama mo rito ang iyong asawa.
Mukhang nahihirapan si G. Mondrich
na talikuran ang dati naming buhay, anumang hatak ko sa kanya.
Mahal na mahal niya ang bar.
Hindi magugustuhan ng reyna ang isang may ranggo na nagtatrabaho sa club.
Dapat mong ipakita kay G. Mondrich
na itong bagong buhay ay sulit sa kanyang sakripisyo.
Ang mga nakaraang buhay
ay mapanganib balikan.
Nagustuhan mo ang ballet, G. Bridgerton?
Sobra. Napaisip ako kung nakaligtaan ko ang bokasyon ko.
Bilang mananayaw.
Binibining Arnold. Samahan mo kami.
G. Fuller. Gng. Fuller. Masaya akong makita kayo.
-Nakilala mo na si G. Bridgerton? -Oo.
Saglit.
Medyo. Bagaman ikinagagalak ko ito.
Pinag-uusapan namin ang ballet.
Masasabi ko lang,
hindi kailangang halos nakahubad ang lalaking mananayaw.
Nagsuot man lang sana siya ng pang-itaas.
Sang-ayon ako.
Wala nang mas malala sa halos nakahubad.
Eloise, nandiyan ka pala. Kanina pa kita hinahanap.
Di ba dapat umiwas ka sa akin?
Ako "ang babaeng Bridgerton."
Narinig mo 'yon.
Paumanhin para sa ama ko.
At paumanhin na isa siyang hangal.
Eloise!
Kung kailangan mong lumayo sa akin,
naiintindihan ko.
Hindi. Dapat itong tanggapin ni Ama.
Isa pa, isa siyang hangal.
Hindi ka katulad ng iba, Eloise.
May tapang ka para maging kakaiba.
Hindi ito katapangan. Iba lang ang aking pananaw sa mga bagay.
At ano'ng pananaw mo?
Buweno…
dahil itinanong mo…
-Lintik! -Ako na.
Kapatid, saan ka pupunta?
Magpapahinga na ako.
Tapos na ang ballet, nasiyahan ang reyna sa sparkler niya,
at gusto kong maglaan ng oras para sa sarili ko.
Kung tapos ka na sa pakikialam sa iba,
maaari ba akong maging bagong biktima mo?
Balita ko, isa kang tagahubog ng lipunan.
At nakilala ko ang isang nakaka-intrigang babae.
Hindi ko alam ang narinig mo,
pero huwag mo akong idamay sa mga pagliliwaliw mo.
Hindi ako interesado.
Maaaring magmukhang walang kuwenta ang mga aktibidad ko,
pero tinitiyak ko, dalisay itong puso ko.
At ang puso mo ba'y nasa salawal mo?
Bb. Francesca.
Ginoong Kilmartin.
Patawad, nauhaw ako sa pakikipagsayaw kay G. Samadani,
at ayaw ko na munang makipag-usap.
Hindi ba't iyon ang gusto nating paraan ng komunikasyon?
Patawad sa biglaan kong pag-alis noong nagkita tayo.
Gusto ko lang maibigay ito sa 'yo.
Hindi ako magaling magsalita.
At ang mga salita ko, hindi sila magaling.
Pero naniniwala ako sa kapangyarihan ng kilos.
Bb. Francesca, dinalhan kita ng limonada.
Paumanhin, G. Samadani.
Mama, nais kong umuwi nang maaga,
kung ayos lang?
Buweno…
Hanapin muna natin ang mga kapatid mo.
Oo naman.
Ginoong Samadani.
Ginoong Kilmartin.
Ano'ng nangyayari?
Ikinuha ni G. Samadani ng limonada si Bb. Francesca,
at siya ay…
Hindi umiinom ng limonada.
Mismo, Kamahalan.
Hindi niya iniinom ang limonada.
Mabuti na siguro 'yon.
Ang mga anak ay kumakain ng maraming oras at umuubos ng kagandahan.
Pero siyempre, marami tayo no'n.
Gusto mo sumuko na tayo?
Pinasasakit mo ang dibdib ko.
Ay, hindi.
Patawad.
Buong linggo na nga itong masakit.
Kinukutya mo ba ako? Ilang araw nang namamaga ang dibdib ko.
At hindi dahil sa problema sa lapay.
Senyales daw ito ng pagbubuntis.
Talaga?
Magandang gabi.
Sang-ayon ako.
Bridgerton. Ngayon ka lang?
Sayang ang oras mo rito. Sumama ka na lang sa amin.
Pero doon kami mag-iinom sa White
sa halip na sa pangit na Mondrich.
Paumanhin.
Ayos lang ba ang lahat?
Napakahusay.
Mabuti naman.
Maaari ba akong magtanong?
Kahit ano.
Sa dalas ng paglalakbay mo, makatwiran na praktikal na kasal ang hanap mo. Pero…
naiisip mo ba na sa paglipas ng panahon
maaaring mabuo ang pag-ibig?
Hindi ko alam.
Napakalaking bahagi ng puso ko ang trabaho ko,
mahirap itong lamnan ng iba pa.
Pero natutuwa ako
na ikaw ay tila maraming pinagkakaabalahan.
Napakaganda mo ngayon, Bb. Featherington.
Isipin mo ang mga libreng oras kung hindi natin iisipin ang pag-aasawa?
Oras para magbasa o magpalitan ng ideya,
o gumawa ng kahit ano na hindi tungkol sa pag-aasawa.
Kawili-wili.
Hindi ba?
Hindi. Papalapit ang kapatid mo kina Penelope at G. Debling.
Maaari bang makaabala?
-Colin. -Sandali lang ito.
Mukhang may dapat kayong ayusin.
Hahayaan muna kita.
Balikan natin ang usapang ito sa susunod, ha?
Ginoong Debling.
Masyado kang guwapo para mapahiya.
Masaya akong tapusin ang sayaw bilang kapareha mo.
Sisirain mo ang mayroon namin.
-Baka 'yon ang makabubuti. -Ano?
Di mo siya pwedeng pakasalan. Di mo pa siya kilala.
Sapat na ang alam ko.
Balita ko aalis siya. Sa loob ng tatlong taon.
Alam ko. Isang taon bago makarating sa pupuntahan niya.
Mukhang naiinis sila, hindi ba?
Ang paglalaban nina Eros at Psyche.
Ano'ng gusto mong sabihin? Di ba't matagal na silang magkaibigan?
Napakatagal na talaga.
Mula nang lumipat sa tapat ang mga Featherington.
-Sa tapat ng Tahanan ng Bridgerton? -Tama.
Gano'n ba.
Pinag-isipan ko ang maibibigay ni G. Debling.
Tatanggapin ko ang kanyang alok.
Salamat sa sayaw, Bb. Cowper.
Sabi ko tutulungan kita maghanap ng asawa, pero ayaw kitang magkamali.
Ang tanging pagkakamali ko ay nang hingin ko ang tulong mo.
Ginoong Debling!
Patawad kung naabala tayo.
Patapos na ang sayawan, bumalik tayo sa ating usapan?
Ba't madalas kang nakaupo sa bintana ng tanggapan ninyo?
Ako ay…
Buong linggo, nakita kitang may hinahanap.
Naisip ko na baka nag-away kayo ni G. Bridgerton.
Sa tingin ko, hinahanap mo siya sa ibang kadahilanan.
Sa parehong dahilan na gusto mo ang bintana
na tanaw ang bahay sa tapat.
Hindi ko alam ang sinasabi mo.
Si G. Bridgerton ang tinutukoy ko
at ang damdamin ninyong dalawa.
Tinitiyak ko,
hinding-hindi magkakaroon ng damdamin sa akin si Colin Bridgerton.
Nakakatawang isipin. Magkaibigan lang kami.
Gusto mo bang higit pa?
Hindi ko…
Hindi pa iyan…
Hindi 'yan posible.
Hindi ko tinanong kung posible. Tinanong ko kung gusto mo.
Bb. Featherington, sa tagal na mawawala ako,
mahalagang makapag-asawa ako ng isang taong walang pagmamahal sa iba.
Anuman ang hinahanap mo,
nawa'y matagpuan mo.
Magandang gabi.
Saan siya pupunta?
Ano'ng ginawa mo?
Iyan ang tanong mo?
Hindi kung ayos lang ako?
Mahalaga lang ba ako sa 'yo kung may singsing ako ng isang ginoo?
Mama, buntis ako.
Sa palagay ko.
Ano? Hindi ka ba natutuwa?
Sinasabing ang isip ay palaging sunod-sunuran sa puso.
Francesca.
Si Ginoong Kilmartin,
ipinaayos niya ang musikang narinig natin, gaya ng naiisip ko.
At pag puso ang piniling mangibabaw sa halip na isip,
madalas, nawawalang saysay ang lahat ng katwiran.
Pero may paraan ang katawan
na malaman kung ano ang kailangan nito.
At hindi itatanggi nitong may-akda
ang sinaunang karunungan ng tumitibok na puso.
Sandali!
Penelope.
Ayaw kitang kausapin.
Pakiusap!
Papasukin mo ako.
-Sa Tahanan ng Bridgerton muna tayo. -Opo.
Ano'ng gusto mo?
Inalok ka ba ni G. Debling?
-Ano'ng pakialam mo? -Kailangan kong malaman. Inalok ka ba?
Kakatuwa.
Noong nagpatulong ako sa paghahanap ng asawa,
hindi ko naisip na ikaw din ang magkakait nito sa akin.
May pakialam ako kasi nag-aalala ako sa 'yo.
Di mo siya pwedeng pakasalan.
Iiwan ka niya, at masyado siyang maselan.
At siya ay… Hindi siya nababagay sa 'yo, Pen.
Hindi siya nag-alok ng kasal.
Tinanggihan niya ako dahil sa iyo.
Dahil sa eksenang ginawa mo, naniwala siyang may gusto ka sa akin.
Isang kahibangan, di ko alam ang gagawin bukod sa tumawa.
Pakiusap, manahimik na lang tayo at tigilan mo na ako.
-Hindi ko kaya. -Pakiusap!
Hindi ko kaya.
Dahil…
Paano kung gusto nga kita?
Ano?
Matagal kong sinubukang pigilan ang nararamdaman ko,
sinubukan kong maging ang lalaking inaasahan ng lipunan.
At sandali kong inakala na nagtagumpay ako.
Ngunit ang mga nakaraang linggo ay puno ng nakalilitong damdamin.
Damdamin tulad ng hindi mapigilang pag-iisip sa iyo.
Sa ating halik.
Napapanaginipan kita kapag tulog ako.
At mas gusto kong matulog dahil doon kita makikita.
Damdamin na para akong pinahihirapan.
Pero damdamin na hindi ko kaya,
hindi ko magagawa, at ayaw kong isuko.
Pakiusap.
-Huwag kang magsabi ng hindi totoo. -Pero seryoso ako.
Ito ang lahat ng nais kong sabihin sa 'yo sa ilang linggo na.
Pero, Colin, magkaibigan tayo.
Oo, pero…
Patawad.
Hindi ko alam ang iniisip ko.
Pero gusto kong maging higit pa sa magkaibigan.
Sobrang higit pa.
-Colin! Bahay n'yo na ito. -Ano?
Diyos ko. Hindi ba pwedeng magpatuloy sa pagtakbo ang karwahe?
Tingin mo may nakakita sa atin? Nasa ibang bagay ang aking pansin.
Ano'ng ginagawa mo?
Colin?
Sasama ka ba?
Ano? Makikita ako ng pamilya mo.
Ano ba, Penelope Featherington. Pakakasal ka ba sa akin o hindi?
Nagsalin ng Subtitle: Mildred Matematico